### 6.     Beslutning om plejeplan for [adresse] og Dorthe Thygesen

**Åbent**

Sagsnr.: 326-2011-25057       J.nr.: 01.05.11           Dokumentnr.:
326-2018-219215

**Sagstype**

Beslutning.

**Resume og sagens baggrund**

Kalundborg kommune skal udarbejde en plejeplan for det
fredede område Gisseløre, som beskriver den fremtidige pleje. Plejeplanen har
været i høring hos interessenter og bemærkninger er indarbejdet. Teknik og
Miljøudvalget skal beslutte om plejeplanen kan vedtages.

**Indstillinger**

Chefen for Plan, Byg og Miljø indstiller, at plejeplanen
vedtages.

**Behandling**

Teknik- og Miljøudvalget.

**Sagsfremstilling**

Plejeplanen for Gisseløre tager afsæt i Fredningsnævnets
kendelse af 11. december 2003, hvor det fremgår, at Kalundborg Kommune skal
udarbejde en plejeplan for det fredede område. Fredningens hensigt er at bevare
strandengsarealerne som naturarealer og samtidig sikre områdets rekreative
værdier og tilgængelig for publikum.

Plejeplanen sigter mod at sikre og genskabe de naturmæssige,
landskabelige og rekreative muligheder i det fredede område. Plejeplanen er
vedlagt som bilag 1.

Området inddeles i 3 delområder med forskellige plejebehov
og plejeindsatser, se bilag 2.

1. Det rekreative
område, ved stranden, restaurant Gisseløre, samt ro- og sejlklubberne. Arealet
udlægges til naturgræs. Rydning af krat med rynket rose er nødvendig for at
holde området åbent.

2. Det store område
syd for Radiostationen uden bebyggelse. Arealet skal afgræsses af dyr, evt.
samgræsning af geder, får og heste for at opnå bedste resultat. Josefine Brandt besluttes
i samarbejde med dyreholder. Der sættes fangfold og drikketrug op hvor der er
let adgang til indhegningen med køretøjer.

3. Den yderste odde
af [adresse] er stort set vegetationsløs og hegnes fra med rævesikkert hegn så
fuglene kan yngle i fred. Området plejes ikke yderligere.

Plejeplanen har i september været i 14 dages partshøring ved
interessenterne: [adresse], Kalundborg Roklub, Danmarks Radio og
foreningerne: Jannie Christoffersen, Lærke Carlsen og Simon Østergaard. Dette har givet
anledning til mindre justeringer på hegnslinjen.

For høringssvar og sammendrag se bilag 3.

**Økonomiske konsekvenser**

Der er ingen økonomiske konsekvenser, da indsatsen
prioriteres indenfor de afsatte midler til naturpleje, jf. orienteringer givet
i Det Grønne Dialogforum.

**Bilag**

|  |  |
| --- | --- |
| Bilag 1 - Plejeplan for Gisseløre og Houget | 326-2018-233451 |
| Bilag 2 - Kortbilag | 326-2018-235864 |
| Bilag 3 - Hvidbog for indlæg efter høring af plejeplan hos interessenter på [adresse] 326-2018-230299 |